CELEX: 32019D0654
Language: fi
Date: 2019-04-15 00:00:00
Title: Neuvoston päätös (EU) 2019/654, annettu 15 päivänä huhtikuuta 2019, Euroopan investointipankin perussäännöstä tehdyn pöytäkirjan N:o 5 muuttamisesta

25.4.2019   
               
               
                  FI
               
               
                  Euroopan unionin virallinen lehti
               
               
                  L 110/36
               
            
         NEUVOSTON PÄÄTÖS (EU) 2019/654,
         annettu 15 päivänä huhtikuuta 2019,
         Euroopan investointipankin perussäännöstä tehdyn pöytäkirjan N:o 5 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 308 artiklan,
         ottaa huomioon Euroopan investointipankin pyynnön,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottaa huomioon Euroopan parlamentin lausunnon (1),
         ottaa huomioon Euroopan komission lausunnon (2),
         noudattaa erityistä lainsäätämisjärjestystä,
         sekä katsoo seuraavaa:
         
                     (1)
                  
                  
                     Yhdistynyt kuningaskunta ilmoitti 29 päivänä maaliskuuta 2017 Eurooppa-neuvostolle aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua kyseisestä ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (2)
                  
                  
                     Euroopan unionin toiminnasta tehdyn sopimuksen 308 artiklan mukaisesti Euroopan investointipankin, jäljempänä ’pankki’, jäseniä ovat jäsenvaltiot.
                  
               
                     (3)
                  
                  
                     Yhdistyneen kuningaskunnan ero unionista päättää Yhdistyneen kuningaskunnan jäsenyyden pankissa, sen osuuden pankin merkittyyn pääomaan, sen oikeuden nimetä jäseniä ja varajäseniä hallintoneuvostoon sekä Yhdistyneen kuningaskunnan nimeämien hallintoneuvoston jäsenten ja varajäsenten toimikaudet.
                  
               
                     (4)
                  
                  
                     Pankin pääoman säilyttämiseksi samalla tasolla jäljelle jäävien jäsenvaltioiden merkitsemää pääomaa on lisättävä.
                  
               
                     (5)
                  
                  
                     Jäljelle jäävien jäsenvaltioiden merkitsemän pääoman lisäyksen yhteydessä pankin hallintoa olisi edelleen vahvistettava.
                  
               
                     (6)
                  
                  
                     Hallintoneuvoston toimintaa olisi vahvistettava mahdollistamalla useampien varajäsenten nimeäminen; lisäksi hallintoneuvoston varajäseniä ja äänioikeudettomia asiantuntijoita olisi hyödynnettävä tehokkaammin, jotta heillä olisi nykyistä paremmat mahdollisuudet tukea hallintoneuvoston päätöksentekoa erityisesti rahoitusesitysten analysoinnissa.
                  
               
                     (7)
                  
                  
                     Määräenemmistöpäätökset hallintoneuvostossa ja valtuustossa olisi ulotettava koskemaan keskeisiä aihealueita eli päätöksiä pankin toimintasuunnitelmasta, hallituksen jäsenten nimittämistä sekä työjärjestyksen hyväksymistä.
                  
               
                     (8)
                  
                  
                     Tässä päätöksessä säädettyjen uudistusten tehostamiseksi pankin olisi tehtävä uusia aloitteita, jotka noudattavat pankkialan parhaita käytäntöjä ja ns. kolmen puolustuslinjan periaatteita pankin kaikilla asiaankuuluvilla tasoilla, myös hallituksessa.
                  
               
                     (9)
                  
                  
                     Lisäksi ja jäsenvaltioiden odotusten mukaisesti lainanannon määrä olisi pidettävä kestävällä tasolla, ja lainanannon kestävän tason määrittelyn puitteita olisi edelleen kehitettävä, samalla kun olisi vahvistettava tarkastuskomitean toimintaa varmistamalla, että komiteassa on jäseniä, joilla on asiantuntemusta valvonnasta. Erityisesti olisi varmistettava, että tarkastuskomiteassa on aina jäseniä pankkivalvontaviranomaisista sekä euroalueelta että sen ulkopuolelta.
                  
               
                     (10)
                  
                  
                     Euroopan investointipankin perussääntö olisi sen vuoksi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan Euroopan unionin toiminnasta tehtyyn sopimuksen liitetty pöytäkirja (N:o 5) Euroopan investointipankin perussäännöstä seuraavasti:
            
                        (1)
                     
                     
                        Muutetaan 4 artiklan 1 kohdan ensimmäinen alakohta seuraavasti:
                        
                                    a)
                                 
                                 
                                    korvataan johdantokappale seuraavasti:
                                    
                                       ”1.   Pankin pääoma on 204 089 132 500 euroa, jonka jäsenvaltiot merkitsevät seuraavasti:”;
                                    
                                 
                              
                                    b)
                                 
                                 
                                    poistetaan seuraava rivi luettelosta:
                                    
                                                ”Yhdistynyt kuningaskunta
                                             
                                             
                                                39 195 022 000 ”.
                                             
                                          
                              
                  
                        (2)
                     
                     
                        Korvataan 7 artiklan 3 kohdan h alakohta seuraavasti:
                        
                                    ”h)
                                 
                                 
                                    hyväksyy pankin työjärjestyksen määräenemmistöpäätöksellä.”.
                                 
                              
                  
                        (3)
                     
                     
                        Lisätään 9 artiklan 1 kohdan ensimmäiseen alakohtaan virke seuraavasti:
                        ”Se päättää määräenemmistöllä pankin toimintasuunnitelmasta.”.
                     
                  
                        (4)
                     
                     
                        Muutetaan 9 artiklan 2 kohta seuraavasti:
                        
                                    a)
                                 
                                 
                                    korvataan ensimmäinen alakohta seuraavasti:
                                    
                                       ”2.   Hallintoneuvostossa on 28 jäsentä ja 31 varajäsentä, jotka nimetään tämän kohdan mukaisesti.”;
                                    
                                 
                              
                                    b)
                                 
                                 
                                    korvataan kolmas alakohta seuraavasti:
                                    ”Valtuusto nimittää varajäsenet viideksi vuodeksi kerrallaan seuraavasti:
                                    
                                                —
                                             
                                             
                                                kaksi Saksan liittotasavallan nimeämää varajäsentä,
                                             
                                          
                                                —
                                             
                                             
                                                kaksi Ranskan tasavallan nimeämää varajäsentä,
                                             
                                          
                                                —
                                             
                                             
                                                kaksi Italian tasavallan nimeämää varajäsentä,
                                             
                                          
                                                —
                                             
                                             
                                                kaksi Espanjan kuningaskunnan ja Portugalin tasavallan yhteisellä sopimuksella nimeämää varajäsentä,
                                             
                                          
                                                —
                                             
                                             
                                                kolme Belgian kuningaskunnan, Luxemburgin suurherttuakunnan ja Alankomaiden kuningaskunnan yhteisellä sopimuksella nimeämää varajäsentä,
                                             
                                          
                                                —
                                             
                                             
                                                neljä Tanskan kuningaskunnan, Helleenien tasavallan, Irlannin ja Romanian yhteisellä sopimuksella nimeämää varajäsentä,
                                             
                                          
                                                —
                                             
                                             
                                                kuusi Viron tasavallan, Latvian tasavallan, Liettuan tasavallan, Itävallan tasavallan, Suomen tasavallan ja Ruotsin kuningaskunnan yhteisellä sopimuksella nimeämää varajäsentä,
                                             
                                          
                                                —
                                             
                                             
                                                yhdeksän Bulgarian tasavallan, Tšekin tasavallan, Kroatian tasavallan, Kyproksen tasavallan, Unkarin, Maltan tasavallan, Puolan tasavallan, Slovenian tasavallan ja Slovakian tasavallan yhteisellä sopimuksella nimeämää varajäsentä,
                                             
                                          
                                                —
                                             
                                             
                                                yhden komission nimeämän varajäsenen.”.
                                             
                                          
                              
                  
                        (5)
                     
                     
                        Korvataan 11 artiklan 1 kohdan ensimmäinen alakohta seuraavasti:
                        
                           ”1.   Hallituksen muodostavat puheenjohtaja ja kahdeksan varapuheenjohtajaa, jotka valtuusto nimittää määräenemmistöpäätöksellä kuudeksi vuodeksi kerrallaan hallintoneuvoston määräenemmistöpäätöksellä tekemästä ehdotuksesta”.
                        
                     
                  
         
            2 artikla
            
               1.   Tätä päätöstä sovelletaan siitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan.
            
            
               2.   Edellä olevan 1 artiklan 1 kohdan a alakohtaa sovelletaan tämän artiklan 1 kohdassa tarkoitetusta päivästä, ellei päätöstä pankin pääoman korotuksesta ole tehty siten, että se tulee voimaan tuosta päivänä tai ennen tuota päivää.
            
         
         
            Tehty Luxemburgissa 15 päivänä huhtikuuta 2019.
            
               
                  Neuvoston puolesta
               
               
                  Puheenjohtaja
               
               P. DAEA
            
         
         
            (1)  Lausunto annettu 15 päivänä tammikuuta 2019 (ei vielä julkaistu virallisessa lehdessä).
         
            (2)  Lausunto annettu 31 päivänä tammikuuta 2019 (ei vielä julkaistu virallisessa lehdessä).